**Povești din călimară**

*Camelia Oprița*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dintr-un lujer de lumină,

Rândunel și rândunica

Au croit rochiță fină

Ca să-și primenească fiica.

Cătălina lor cea creață

Are o hăinuță care

E cârpită cu o zdreanță

Dintr-un bulgăraș de soare.

Așteptând și vrând să știe,

Rândunelul nostru mic

Se juca într-o cutie

Cu broscoiul Siminic.

Adunau cuvinte multe

În crenguța cu cerneală,

Însă chiar povestea noastră

A rămas în călimară.